[bookmark: _GoBack]ПРАВИЛНИК ЗА ПРЕДОСТАВЯНЕ НА СРЕДСТВА 
ОТ ОБЩИНСКИЯ БЮДЖЕТ ЗА СЪФИНАНСИРАНЕ НА ПРОЕКТИ НА СДРУЖЕНИЯ С НЕСТОПАНСКА ЦЕЛ

Приет с решение на Общински съвет – Бургас, по т.10,
Протокол № 13/ 29.09.2020 г.

Глава първа
       Общи положения	

Чл. 1. Този правилник урежда условията и реда за предоставяне на средства от общинския бюджет на сдружения с нестопанска цел, учредени в обществена полза, осъществяващи дейност на територията на община Бургас, за съфинансиране на проекти за   по следните приоритети с обществена значимост:	
        1. Решаване на конкретни социални проблеми;	 
        2. Повишаване социалната ангажираност на младежите за разрешаване на специфичните им проблеми;	
        3. Преодоляване социалната изолация и реинтеграция на уязвими и маргинализирани групи, социална интеграция;	
        4. Насърчаване на доброволческа дейност, междукултурно и междуетническо сътрудничество, утвърждаване на национални традиции и европейски практики;
       5. Здравеопазване;	
       6. Екология;
       7. Култура;	
       8. Развитие на демокрацията и защита на човешките права;	
       9. Спорт и туризъм

Глава втора
  Размер на финансово подпомагане	

           Чл. 2. (1) По реда на този правилник се подпомагат финансово сдружения (наричани по-долу кандидати), регистрирани по Закона за юридическите лица с нестопанска цел (ЗЮЛНЦ), в обществена полза, осъществяващи дейност на територията на община Бургас, в съответствие с принципите, целите, задачите и приоритетите на общинската политика и Европейския съюз.
	(2) Максималната финансова помощ, предоставяна по реда на този правилник е в размер на  75% от изисквания финансов принос на кандидата, но не повече от 3 000 лв. за проект до изчерпване на одобрения годишен размер на средствата по правилника.
(3)   При определяна на финансовата помощ от Община Бургас на кандидата, не се вземат предвид разходите, които кандидатът трябва да осигури като собствен принос за съфинансиране на административни разходи и разходи за организация и управление на проекта.
(4) Финансовото подпомагане се осъществява единствено за нестопански дейности, насочени към изпълнение на приоритетите по чл. 1 по-горе.
Чл. 3. Финансовото подпомагане се отнася единствено за одобрения по проекта бюджет на кандидата. Финансовата помощ се предоставя от Община Бургас на кандидатстващата организация за одобрени проектни предложения.

Глава трета
Условия и ред за финансово подпомагане

Раздел I
Условия за кандидатстване за финансиране на проекти

           Чл. 4. За финансиране по реда на този правилник могат да кандидатстват сдружения, участващи в изпълнението на проект в ролята на водещ партньор или партньор. 
Чл. 5. Община Бургас не подпомага финансово:
1. Проекти на политически партии и организации, професионални съюзи, кооперации, религиозни организации и търговски дружества;
2. Проекти, свързани с търговска дейност;
3. Проекти за дейности със стопански характер;
4. Разходи по предварителната подготовка и управление на проекта;
5. Административни разходи по проекта;
6. Самоцелни ремонтни дейности;	
7. Бизнес инициативи;	
Чл. 6. Отстраняват се от процедурата за кандидатстване сдружения, за които са налице следните обстоятелства:  
1. физическите лица, които представляват участника или кандидата и членовете на неговите управителни органи или физическите лица, които ги представляват, (в случай че в управителния орган има юридически лица), са осъдени с влязла в сила присъда за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс; 
2. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган;
3. е налице конфликт на интереси, който не може да бъде отстранен.
4. е декларирал неверни данни за дейностите по проекта. 

Раздел II
Ред за кандидатстване

          Чл. 7. Организациите, които кандидатстват за съфинансиране по реда на настоящия правилник представят следните документи:
1. Попълнено заявление за подкрепа по образец (Приложение 1)
2. Декларация по образец, че дейностите, попадащи в частта за съфинансиране нямат стопански характер; (Приложение 2)
3. Декларация по образец, че не е налице двойно финансиране за дейностите предвидени в проектното предложение. (Приложение 3)	
4. Договор за финансиране подписан между организацията и финансиращата организация придружен с подробен бюджет и формуляр за кандидатстване; /копие/
Чл. 8. Документите по чл.7, т.1 - 3 задължително се представят на хартия, в оригинал.
Чл. 9. Документите  по чл.7, т. 4 могат да бъдат представени по един от следните начини:
1. На хартия; 
2. Електронна поща;
3. С предоставен достъп до одобрения за финансиране проект в ИСУН 2020 и/или друга платформа за електронно отчитане на проекти.
Чл. 10. В случай, че е възможно предоставяне на достъп до електронната система за отчитане и изпълнение на проекта, такъв следва да бъде предоставен на Община Бургас.
Чл. 11. Образци на документи, посочени в чл. 7, т. 1 - 3 са публикувани на интернет страницата на Община Бургас, секция „Стратегическо развитие, международно сътрудничество и дигитализация“ – Партньорства – НПО - Правилник.
Чл. 12. Кандидатите подават Заявленията за подкрепа (Приложение 1), заедно с придружаващите документи в деловодството на Община Бургас. 

Глава четвърта
Разглеждане на постъпили заявления и последващ контрол на изпълнението

Раздел I 
Разглеждане на постъпили предложения

Чл. 13. След постъпване на заявление, в петдневен срок, комисия, назначена със Заповед на кмета, в чийто състав влизат правоспособен юрист, финансист и експерт от дирекция „Стратегическо развитие“ разглежда заявлението и го проверява за финансово и административно съответствие и допустимост. Заявленията се разглеждат по реда на тяхното постъпване.
Чл. 14. В случай на липсващи документи или необходимост от корекции, кандидатът се информира по електронна поща в срок до три работни дни след заседание на комисията, като същият разполага с десет работни дни за отстраняване на несъответствията.
Чл. 15. (1) Комисията изготвя протокол и го представя за утвърждаване на Зам.-кмет  „Стратегическо развитие и екология, дигитализация и адаптация към промените на климата“.
(2) В срок от два работни дни след утвърждаване на протокола от работата на Комисията, той се публикува на електронната страница на Община Бургас, секция „Стратегическо развитие, международно сътрудничество и дигитализация“ – Партньорства – НПО- Правилник.
(3) Кандидатите се уведомяват и по електронен път (на посочения от тях e- mail) за решението на комисията в срок от 3 работни дни от датата на публикуване на протокола.	

Раздел II.
Ред за отпускане на финансовата помощ

Чл. 16. В срок от 15 дни след окончателното приключване на процедурата по одобрение на сумата за съфинансиране на проекта, се подписва Договор, съгласно Приложение 4.
Чл. 17. В срок от 15 дни след подписване на договор, Община Бургас извършва авансово плащане в размер на 70 % от стойността на одобрения финансов ресурс.
Чл. 18. След приключване на проектните дейности, организацията представя на Община Бургас окончателно становище от финансиращата програма за размера на одобрените разходи по проекта.
Чл. 19. Комисията по чл. 13 преизчислява размера на отпуснатата финансова помощ от Община Бургас, съгласно одобрения финансов ресурс от финансиращата програма, за което информира по електронен път организацията.
Чл. 20. В срок от 20 дни Община Бургас извършва окончателно плащане.

Чл. 21. В случай, че отпуснатите средства от Община Бургас надвишават одобреното финансиране от финансиращата програма, кандидатът следва да възстанови разликата на Община Бургас в срок от 14 дни.

Раздел IIІ
Отчетност и контрол
	 
            Чл. 22. Кандидатите, получили финансиране от Община Бургас следва да изпращат копие от своите технически и финансови отчети (на хартия и/или e-mail, в случай, че не е предоставен достъп, съгласно чл. 10) в съответствие с изискванията на финансиращата програма. Отчетите се изпращат до посоченото в протокола от заседанието на Комисията лице за контакт. 
Чл. 23. Комисията разглежда постъпилите отчети и дава становище за тяхното приемане /отхвърляне/ и ако се налага, изисква допълнителна информация в петдневен срок.
Чл. 24. До лицето, определено за контакт, се изпраща информация за организирани от кандидата събития по проекта;
Чл. 25. На всички рекламни и информационни материали изготвени в рамките на проект, получил финансова подкрепа от Община Бургас, трябва да се постави логото на Община Бургас;
Чл. 26. Процедурата по настоящия правилник се счита за приключила след двустранно подписан протокол между Община Бургас и финансираното ЮЛНЦ. 


ПРЕХОДНИ И ЗАКЛЮЧИТЕЛНИ РАЗПОРЕДБИ

§1. Настоящият Правилник отменя Правилника за предоставяне на средства от общинския бюджет за съфинансиране на проекти на НПО, приет с решение на Общински съвет – Бургас по т. 14, Протокол № 18/19 и 26.02.2009 г. 




Председател на Общински съвет Бургас:
				     		
 /Проф. д-р Севдалина Турманова/

 

Секретар на Община Бургас:
    
/Божидар Кънчев/



Приложение № 1
Към чл.7, т.1

ЗАЯВЛЕНИЕ ЗА КАНДИДАТСТАВАНЕ ЗА ПРЕДОСТАВЯНЕ НА СРЕДСТВА ОТ ОБЩИНСКИЯ БЮДЖЕТ ЗА СЪФИНАНСИРАНЕ НА ПРОЕКТ ОТ СТРАНА НА ОБЩИНА БУРГАС

	Пълно наименование на кандидата
	

	ЕИК/БУЛСТАТ
	

	Адрес на управление
	

	Адрес за кореспонденция (полето се попълва само в случай, че адресът за кореспонденция е различен от адреса на управление)
	

	Лице за контакт, телефон и ел. поща
	




	Пълно наименование на спечеления за финансиране проект
	

	Финансираща организация/Управляващ орган
	

	Наименование на схемата за финансиране
	

	Дата на сключване на договор за предоставяне на безвъзмездна финансова помощ
	

	Продължителност на проекта (брой месеци)
	

	Обща стойност на проекта в лв. 
	

	Размер на предоставената БФП (в % и в лева)
	

	Собствен принос (в % и в лева)
	

	Цели на проекта
	

	Предвидени дейности по проекта
	

	Очаквани резултати по проекта
	

	Размер на съфинансиране от страна на Община Бургас, за което бенефициентът кандидатства (в лв.)
	

	Приложени документи
	




Приложение № 2
Към чл.1, т.2

ДЕКЛАРАЦИЯ


от  ............................................................................................ (трите имена) в качеството ми на ........................................... (посочва се  длъжността и качеството, в което лицето има право да представлява  и/или управлява) на ...................................................................,  (наименование на кандидата), с ЕИК/БУЛСТАТ (рег. №, ако е приложимо) ...............................,  със седалище  и адрес на управление .....................................   


Декларирам, че 
дейностите, за които подаваме заявление за осигуряване на съфинансиране, по проект …………………………………. (наименование на проекта, финансираща програма), в който представляваната от мен организация е партньор, нямат стопански характер и не генерират приходи.


Известни са ми последиците от деклариране на неверни данни. 


Наименование на кандидата: 

Име и фамилия на представителя на кандидата:       

Длъжност:

Подпис	
__________________________

Дата: _________________ г.




















Приложение № 3
Към чл.7, т.1 


ДЕКЛАРАЦИЯ


от  ....................................................................................... (трите имена), в качеството ми на ........................................................ (посочва се  длъжността и качеството, в което лицето има право да представлява  и/или управлява) на ….....................................................................,  (наименование на кандидата), с ЕИК/БУЛСТАТ (рег. №, ако е приложимо) ...............................,  със седалище  и адрес на управление ..........................................................................


Декларирам, че дейностите, за частта от които кандидатстваме за съфинансиране по проект……………………………………………. (наименование на проекта, финансираща програма) не са финансирани от Община Бургас, от друг проект, програма или каквато и да е друга финансова схема, произлизаща от националния бюджет, бюджета на Общността, бюджета на Европейския съюз или друга донорска програма.


Известни са ми последиците за деклариране на неверни данни. 


Наименование на кандидата: 

Име и фамилия на представителя на кандидата:       

Длъжност:

Подпис	
__________________________

Дата: _________________ г.



















Приложение № 4
към чл. 16


ДОГОВОР 
за предоставяне на средства за съфинансиране на проект

Днес,	……………………………………….., в град Бургас, между:

ОБЩИНА БУРГАС, с адрес: гр. Бургас, ул. „Александровска” №26, ЕИК 000056814, представлявана от ………………, наричана по-долу ОБЩИНАТА от една страна,
и 
……………………………………………………………………………………...…… 
със седалище и адрес на управление: гр. Бургас 8000, ……, ЕИК/БУЛСТАТ ……, представлявано от ……………………, в качеството му на ………………………………….., наричано по-долу ОРГАНИЗАЦИЯТА, от друга страна,

(ОБЩИНАТА и ОРГАНИЗАЦИЯТА наричани заедно „Страните“, а всеки от тях поотделно „Страна“);

на основание т.16 от Правилника за предоставяне на средства от общинския бюджет за съфинансиране на проекти на неправителствени организации на Община Бургас,
	
се сключи настоящият договор („Договора/Договорът“) за предоставяне на съфинансиране по проект ………………………., Програма …………………………….., 

ПРЕДМЕТ НА ДОГОВОРА
Чл. 1. ОБЩИНАТА предоставя на ОРГАНИЗАЦИЯТА съфинансиране под формата на безвъзмездна финансова помощ, за изпълнение на проект: 
…………………………………………………………………………………………… (наричан по-нататък „Проект/Проекта“) въз основа на одобрено проектно предложение … (номер на проектното предложение), в което ОРГАНИЗАЦИЯТА е партньор. 
Чл. 2. С подписването на договора, ОРГАНИЗАЦИЯТА декларира, че е запознат с Правилника за предоставяне на средства от общинския бюджет за съфинансиране на проекти на неправителствени организации на Община Бургас и със съдържанието на Договора и всички приложения, изразява съгласие с тях и се задължава да изпълнява всички произтичащи от тях задължения.
СРОК  НА ДОГОВОРА. МЯСТО НА ИЗПЪЛНЕНИЕ
	Чл. 3. Договорът влиза в сила на датата на регистриране в деловодната система на ОБЩИНАТА, която се поставя на всички екземпляри на Договора и е със срок на действие до изпълнение на всички поети от Страните задължения по Договора.
	Чл. 4. (1) Настоящият договор се сключва за срока на валидност на Основния договор. 
	(2) Срокът за изпълнение на проекта съгласно Основния договор е … месеца/от ..до…..(съгласно посочения срок в Основния договор и/или одобрения Формуляр за кандидатстване по съответната програма). 
	(3) Действието на този договор се удължава автоматично със срока, с който се удължава Основният договор, без сключване на допълнително споразумение между ОБЩИНАТА и ОРГАНИЗАЦИЯТА.
Чл. 5. Мястото на изпълнение на Договора е град Бургас.
УСЛОВИЯ ЗА ФИНАНСИРАНЕ НА ПРОЕКТА
Чл. 6. ОБЩИНАТА предоставя на ОРГАНИЗАЦИЯТА безвъзмездна финансова помощ в размер на ………………………… лева (словом) (не повече от 75 %) от необходимото съфинансиране  на разходите по проекта, без включени административни разходи и разходи за управление на проекта на ОРГАНИЗАЦИЯТА по проекта.
Чл. 7. В случай, че след приключване изпълнение на проекта, общият размер на сертифицираните разходи на ОРГАНИЗАЦИЯТА по проекта е по-малък от стойността, посочена в чл. 6 от настоящия договор, ОБЩИНАТА ще намали размера на предоставената безвъзмездна финансова помощ и съответно ще преведе по-малка сума от посочената в чл. 6 или ще изиска връщането на разликата от преведената и одобрена сума. 
Чл. 8. ОРГАНИЗАЦИЯТА приема, че безвъзмездните финансови средства не могат да имат за цел или резултат реализирането на печалба или генерирането на нетни приходи в рамките на проекта по смисъла на …… (чл. 61 от Регламент (ЕС) 1303/2013 на Европейския парламент и на Съвета / чл. 47, ал. 3 от Регламент за изпълнение (ЕС) № 897/2014 на Комисията. - посочва се приложимия за фонда Регламент).
Чл. 9. Всички дейности на ОРГАНИЗАЦИЯТА като партньор по проекта трябва да бъдат изпълнени и да приключат в срока на изпълнение на дейностите по проекта, съответно в периода на неговото участие в изпълнението на проекта съгласно Основния договор и одобрения Формуляр за кандидатстване. 
Чл. 10. Разходите на ОРГАНИЗАЦИЯТА по проекта следва за бъдат извършени и платени в съответствие с правилата за допустимост на разходите по Програмата и съгласно Основния договор и одобрения Формуляр за кандидатстване. 
ПЛАЩАНИЯ
Чл. 11. (1) Плащанията на договореното между страните съфинансиране се извършват на два етапа: 
а.) авансово плащане: в размер на ………………………………. лева (словом), представляващо 70 % от предоставената от ОБЩИНАТА безвъзмездна финансова помощ; 
б.) финално плащане: в размер до ……………………………… лева (словом), като размерът на финалното плащане се изчислява, като от 75 % от размера на всички сертифицирани разходи на ОРГАНИЗАЦИЯТА по проекта се приспадне отпуснатото авансово плащане по буква „а”.
 (2) Окончателното плащане се превежда на  организацията след представяне на окончателно становище от финансиращата програма за размера на одобрените разходи по проекта, в съответствие с Правилника.
Чл.12. (1) ОБЩИНАТА превежда авансовото плащане към ОРГАНИЗАЦИЯТА в срок до 30 дни, считано от влизане на настоящия договор в сила. При условие, че има необходимост от допълнителни документи и/или разяснения, ОБЩИНАТА има право да спре срока, считано от датата на уведомяване на ОРГАНИЗАЦИЯТА за необходимостта от представяне на допълнителни документи и/или разяснения.
(2) ОБЩИНАТА извършва финално плащане към ОРГАНИЗАЦИЯТА в 30-дневен срок от изпълнение на условията по чл.13, ал.3 от настоящия договор. Този срок спира да тече, ако в срок до 10 работни дни от представянето на документите за финално плащане ОБЩИНАТА уведоми ОРГАНИЗАЦИЯТА, че искането за извършване на плащане е недопустимо. Плащането става недопустимо, когато заявената сума е недължима, или не са представени документи в съответствие с изискванията, или е необходимо да се предприемат допълнителни проверки, включително проверки на място. Оставащият срок започва да тече отново от датата, на която са изпълнени условията за извършване на плащането.
Чл. 13. Плащанията към ОРГАНИЗАЦИЯТА се извършват в лева по банков път, с платежно нареждане по следната банкова сметка в лева на ОРГАНИЗАЦИЯТА: 
Банка: 
BIC: 
IBAN: 
Титуляр на сметката:
Чл. 14. (1) При намаляване на предоставената безвъзмездна финансова помощ по смисъла на чл. 7 от настоящия договор, ОБЩИНАТА извършва прихващане на съответните суми от финалното плащане към ОРГАНИЗАЦИЯТА. 
(2) В случай, че предоставената безвъзмездна финансова помощ съгласно чл. 7 от настоящия договор надвишава изплатената сума по чл. 11, ал. 1, буква а), ОРГАНИЗАЦИЯТА е длъжен в 15-дневен срок от датата на уведомяване да преведе разликата по банковата сметка на ОБЩИНАТА: 
Банка: 
BIC: 
IBAN: 
Титуляр на сметката: ОБЩИНА БУРГАС 
(3) Неспазването на срока по ал. 2 се счита за неизпълнение и ОРГАНИЗАЦИЯТА дължи на ОБЩИНАТА законната лихва за периода на просрочието. 
(4) Банковите такси, свързани с връщането на дължимите суми на ОБЩИНАТА, са изцяло за сметка на ОРГАНИЗАЦИЯТА.

ЗАДЪЛЖЕНИЯ НА ОРГАНИЗАЦИЯТА

Чл. 15. ОРГАНИЗАЦИЯТА се задължава да спазва разпоредбите на действащото законодателство, отнасящо се до управлението и изпълнението на проекта, включително законодателството в областта на държавните помощи, възлагането на обществени поръчки, да спазва принципа за осигуряването на равни възможности и опазване на околната среда.
Чл. 16. (1) ОРГАНИЗАЦИЯТА приема, че съгласно чл. 8, пар. 3 от Регламент (ЕС) № 651/2014 г. на Комисията помощите с установими допустими разходи, които са освободени от задължението за уведомяване по смисъла на същия регламент, могат да се натрупват с: 
а) всякаква друга държавна помощ, доколкото тези мерки засягат различни установими допустими разходи; 
б) всякаква друга държавна помощ във връзка със същите допустими разходи, които се припокриват частично или напълно, само ако това натрупване не води до надхвърляне на най-високия интензитет на помощта или най-високия размер на помощта, приложими за тази помощ по силата на същия регламент.
(2) ОРГАНИЗАЦИЯТА се задължава в случай на необходимост да възстанови неправомерно предоставена държавна помощ при условията и реда, уредени в националното законодателство.
Чл. 17. По настоящия договор единствено ОРГАНИЗАЦИЯТА е отговорен пред ОБЩИНАТА за изпълнение на проекта, независимо от наличието на договор между партньорите.
Чл. 18. ОРГАНИЗАЦИЯТА поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на проекта или като последица от него. ОБЩИНАТА не носи отговорност, произтичащата от искове или жалби вследствие нарушение на нормативни изисквания от страна на ОРГАНИЗАЦИЯТА, неговите служители или лица, подчинени на неговите служители, или в резултат на нарушение на правата на трети лица.
Чл. 19. ОБЩИНАТА не отговаря за щети на персонала или имуществото на ОРГАНИЗАЦИЯТА или партньорите му през време на изпълнението на Проекта или като последица от него. ОРГАНИЗАЦИЯТА не може да иска промяна на бюджета на проекта или други видове плащания за компенсиране на такава щета.

ДВОЙНО ФИНАНСИРАНЕ

Чл. 20. (1) ОРГАНИЗАЦИЯТА се задължава да предприеме всички необходими действия с цел недопускане на двойно финансиране на дейностите по проекта от други финансови инструменти на Европейския съюз, националния или общинските бюджети и/или други донори. 
(2) В случай, че ОРГАНИЗАЦИЯТА констатира възможност за двойно финансиране на дейност по проекта, уведомява незабавно ….(Съвместния секретариат/ Водещия партньор - посочва се приложимото) и ОБЩИНАТА. ОРГАНИЗАЦИЯТА не представя за верификация разходите за съответната дейност или възстановява неправомерно получените суми по отношение на дейността. 
(3) В случай, че контрольорът и/или ОБЩИНАТА установят по безспорен начин (включително при проверка на място) наличието на двойно финансиране на дейност по проекта, ОБЩИНАТА уведомява компетентните органи и изисква от ОРГАНИЗАЦИЯТА преустановяване на дейността, възстановяване на неправомерно получените суми.

ИНФОРМАЦИЯ И ПУБЛИЧНОСТ

Чл. 21. На изработените рекламни и информационни материали по проекта, получил финансова подкрепа, следва да бъде поставено логото на Община Бургас.

НЕРЕДНОСТИ И ВЪЗСТАНОВЯВАНЕ НА НЕПРАВОМЕРНО ПЛАТЕНИ СРЕДСТВА

Чл. 22. ОРГАНИЗАЦИЯТА се задължава незабавно да уведоми ОБЩИНАТА за всички съмнения и/или доказани случаи на измама и/или нередност при изпълнение на проекта. 
Чл. 23. (1) В случай на установена нередност по настоящия договор, ОРГАНИЗАЦИЯТА е длъжен да възстанови всички неправомерно изплатени средства на ОБЩИНАТА, ведно с дължимите лихви в срок от 30 (тридесет) дни от датата на уведомяване. 
(2) Сумите, подлежащи на възстановяване от ОРГАНИЗАЦИЯТА, могат да бъдат прихванати от всички дължими плащания от ОБЩИНАТА по настоящия договор.  
Чл. 24. В случай, че ОРГАНИЗАЦИЯТА не възстанови изисканите суми в предвидените срокове ОБЩИНАТА има право на обезщетение за забавено плащане в размер на законната лихва за периода на просрочието.
Чл. 25. В случай, че до три години от приключване на програмата се установи, че при изпълнението на проекта e генериранa печалба, която не е била взета под внимание, от тази печалба на ОБЩИНАТА се възстановява сума, пропорционална на предоставеното съфинансиране.

ПРЕКРАТЯВАНЕ НА ДОГОВОРА

Чл. 26. Настоящият договор се прекратява с изтичането на срока му и изпълнението на всички задължения на страните по него.

Чл. 27. (1) ОБЩИНАТА има право да прекрати договора без предизвестие като не дължи обезщетения и неустойки, когато ОРГАНИЗАЦИЯТА не изпълни без основание задължително указание, отправено от ОБЩИНАТА или някое от задълженията си по проекта, договора и/или приложенията към тях и не представи мотивирана обосновка в срок от 5 работни дни след получаването на писмено уведомление.
(2) Настоящият договор се прекратява автоматично от датата, на която се прекратява участието на партньора в проекта, без сключване на допълнително споразумение между ОБЩИНАТА и ОРГАНИЗАЦИЯТА.
 	Чл. 28. В случай на прекратяване на Основния договор от страна на Управляващия орган по съответната програма, ОРГАНИЗАЦИЯТА следва да възстанови всички или част от изплатените му средства, заедно с дължимите лихви, от полученото финансиране по настоящия договор на ОБЩИНАТА. 

ОБЩИ РАЗПОРЕДБИ

Чл. 29. (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.
(2) За целите на този Договор данните и лицата за контакт на Страните са, както следва:
1. За ОБЩИНАТА:
Адрес за кореспонденция: Бургас, ул. „Александровска“ 26 
Тел.: ……
Факс: - …………………
e-mail: ………………….
Лице за контакт: ……………………………

2. За ОРГАНИЗАЦИЯТА: 
Адрес за кореспонденция: гр. Бургас 8000,
…………………………………………………………………
Тел.: …………………………..
Факс: - ………………………..
e-mail: …………………………
Лице за контакт: ……………………………..

(3) За дата на уведомлението се счита:
1. датата на предаването – при лично предаване на уведомлението;
2. датата на пощенското клеймо на обратната разписка – при изпращане по пощата;
3.  датата на доставка, отбелязана върху куриерската разписка – при изпращане по куриер;
3. датата на приемането – при изпращане по факс;
4. датата на получаване – при изпращане по електронна поща. 
(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.
(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ОРГАНИЗАЦИЯТА, същият се задължава да уведоми ОБЩИНАТА за промяната в срок до 3 (три) дни от вписването ѝ в съответния регистър.


Приложимо право
Чл. 30. Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Разрешаване на спорове
Чл. 31. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд в град Бургас.

Екземпляри
Чл. 32. Този Договор е изготвен и подписан в 4 (четири) еднообразни екземпляра – три за ОБЩИНАТА и един за ОРГАНИЗАЦИЯТА.
Приложения:
…

(Договор за финансиране подписан между организацията и финансиращата организация придружен с подробен бюджет и формуляр за кандидатстване)



За ОБЩИНА БУРГАС:                                                      За ОРГАНИЗАЦИЯТА:















